bagaimanakah cara bayar fidyah?
hendaklah membayar fidyah dengan cara memberi makanan asasi kepada fakir & miskin seperti beras atau gandum (mengikut makanan kebiasaan pada sesuatu wilayah).
hal ini berdasarkan firman allah swt:
وَعَلَى الَّذِينَ يُطِيقُونَـهُ فِدْيَـةٌ طَعَامُ مِسْكِينٍ.
maksudnya: dan wajib atas orang-orang yang tidak terdaya berpuasa (kerana tua dan sebagainya) membayar fidyah iaitu memberi makan orang miskin. (al-quran, surah al-baqarah: 184).
kadar bayaran fidyah ialah sebanyak secupak atau 700 gram makanan asasi seperti beras, iaitu bayaran untuk 1 hari puasa yang ditinggalkan. fidyah hendaklah dibayar mengikut beras yang dimakan.